Source: http://www.socpoist.sk/oznamovacia-povinnost--tyh/1361s
Timestamp: 2013-05-23 04:02:59+00:00

Document:
> Dávka v nezamestnanosti
Dôvody poskytovania dávky v nezamestnanosti
Dávka v nezamestnanosti je dávka vyplácaná po splnení zákonných podmienok zo základného fondu poistenia v nezamestnanosti, slúžiaca na zabezpečenie príjmu poistenca v dôsledku nezamestnanosti. Vaša otázka Zbaliť <<viac informácií... >>
Kto má nárok Komu môže vzniknúť nárok na dávku v nezamestnanosti do 31.12.2012
Nárok na dávku v nezamestnanosti má uchádzač o zamestnanie (povinne poistená osoba v nezamestnanosti – zamestnanec alebo dobrovoľne poistená osoba v nezamestnanosti), ktorý splnil nižšie uvedené podmienky nároku na túto dávku. Povinne poistená osoba v nezamestnanosti – zamestnanec:
fyzická osoba v právnom vzťahu, ktorý jej zakladá právo na pravidelný mesačný príjem podľa § 3 ods. 1 písm. a) a ods. 2 a 3 zákona o sociálnom poistení, okrem fyzickej osoby v právnom vzťahu na základe dohôd o prácach vykonávaných mimo pracovného pomeru a žiaka strednej školy a študenta vysokej školy pri praktickom vyučovaní v období odbornej (výrobnej) praxe.
fyzická osoba, ktorá je súčasne dobrovoľne nemocensky poistená a dobrovoľne dôchodkovo poistená samostatne zárobkovo činná osoba, ktorá má na území Slovenskej republiky trvalý pobyt, povolenie na prechodný pobyt alebo povolenie na trvalý pobyt a 1. je povinne nemocensky poistená a povinne dôchodkovo poistená alebo 2. má prerušené povinné nemocenské poistenie a povinné dôchodkové poistenie samostatne zárobkovo činnej osoby a) od 11. dňa potreby osobného a celodenného ošetrovania fyzickej osoby alebo potreby osobnej a celodennej starostlivosti o dieťa do skončenia potreby tohto ošetrovania alebo tejto starostlivosti a
b) v období, v ktorom má nárok na rodičovský príspevok podľa zákona o rodičovskom príspevku v znení neskorších predpisov, ak podľa svojho vyhlásenia nevykonáva činnosť povinne nemocensky poistenej a povinne dôchodkovo poistenej samostatne zárobkovo činnej osoby
Komu môže vzniknúť nárok na dávku v nezamestnanosti od 1.1.2013
Nárok na dávku v nezamestnanosti má uchádzač o zamestnanie (povinne poistená osoba v nezamestnanosti – zamestnanec alebo dobrovoľne poistená osoba v nezamestnanosti), ktorý splnil nižšie uvedené podmienky nároku na túto dávku. Od 1. januára 2013 povinné poistenie v nezamestnanosti vzniká aj na základe dohôd o vykonaní práce a dohôd o pracovnej činnosti s pravidelným mesačným príjmom. Povinne poistená osoba v nezamestnanosti – zamestnanec:
Kde je možné uplatniť si nárok na dávku v nezamestnanosti, akou formou, aké doklady je potrebné predložiť Poistenec si uplatňuje nárok na dávku v nezamestnanosti v pobočke Sociálnej poisťovne príslušnej podľa miesta trvalého pobytu na základe písomnej žiadosti, za ktorú sa považuje rozhodnutie úradu práce, sociálnych vecí a rodiny o zaradení do evidencie uchádzačov o zamestnanie, ak bol poistenec zaradený do evidencie uchádzačov o zamestnanie do 30. apríla 2013 resp. písomné oznámenie o zaradení poistenca do evidencie uchádzačov o zamestnanie, ak bol poistenec zaradený do evidencie uchádzačov o zamestnanie od 1. mája 2013.K žiadosti súčasne predkladá vyplnené tlačivo Žiadosť o dávku v nezamestnanosti, ktorej súčasťou je aj Poučenie žiadateľa o dávku v nezamestnanosti. Vaša otázka Zbaliť <<viac informácií... >>
Aké podmienky musia byť splnené, aby vznikol nárok na dávku v nezamestnanosti po skončení pracovného pomeru na neurčitý čas, pracovného pomeru na dobu určitú a po skončení služobného pomeru policajta alebo profesionálneho vojaka
Základná podmienka nároku na dávku v nezamestnanosti – poistenec v posledných troch rokoch pred zaradením do evidencie uchádzačov o zamestnanie bol poistený v nezamestnanosti najmenej dva roky, t. j. 730 dní. Predpoklad nároku na dávku v nezamestnanosti je podmienený dobou účasti na poistení v nezamestnanosti. Spôsob skončenia pracovnoprávneho vzťahu nemá vplyv na nárok na dávku v nezamestnanosti, jej výšku ani na dobu jej poskytovania.
Osoba bola zamestnaná od 1. januára 2007 do 15. apríla 2013 (počas zamestnania nemala žiadne obdobie prerušenia poistenia v nezamestnanosti). Od 16. apríla 2013 do 1. mája 2013 bola dočasne práceneschopná. Do evidencie uchádzačov o zamestnanie bola zaradená od 2. mája 2013. Nárok na dávku v nezamestnanosti si uplatnila predložením písomného oznámenia o zaradení poistenca do evidencie uchádzačov o zamestnanie dňa 04. mája 2013. Posudzované obdobie troch rokov pred zaradením do evidencie uchádzačov o zamestnanie je obdobie od 2. mája 2010 do 1. mája 2013. Ako obdobie poistenia v nezamestnanosti sa zohľadní obdobie od 2. mája 2010 do 15. apríla 2013, t. j. 1080 dní. Podmienka nároku na dávku v nezamestnanosti bude splnená. Obdobie dočasnej pracovnej neschopnosti po skončení zamestnania nie je obdobím, ktoré by sa považovalo za obdobie poistenia v nezamestnanosti, a to bez ohľadu na prípadné poberanie nemocenského, preto sa na túto dobu v konaní o nároku na dávku v nezamestnanosti neprihliada.
Osoba bola zamestnaná od 1. júna 2006 do 31. októbra 2011 a od 1. novembra 2011 do 30. apríla 2013 v pracovnom pomere na neurčitý čas, skončenie pracovného pomeru v skúšobnej dobe z podnetu zamestnanca (počas zamestnania mala obdobie prerušenia poistenia v nezamestnanosti pracovné voľno bez náhrady mzdy od 1. augusta do 31. augusta 2011). Do evidencie uchádzačov o zamestnanie bola zaradená od 1. mája 2013. Nárok na dávku v nezamestnanosti si uplatnila predložením písomného oznámenia o zaradení poistenca do evidencie uchádzačov o zamestnanie dňa 4. mája 2013. Posudzované obdobie troch rokov pred zaradením do evidencie uchádzačov o zamestnanie je obdobie od 1. mája 2010 do 30. apríla 2013. Ako obdobie poistenia sa zohľadní obdobie od 1. mája 2010 do 31. júla 2011 a obdobie od 1. septembra 2011 do 30. apríla 2013, t. j. 1065 dní. Podmienka nároku na dávku v nezamestnanosti bude splnená. Osobitná podmienka nároku na dávku v nezamestnanosti pre osoby zaradené do evidencie po skončení pracovného pomeru na dobu určitú. Poistencovi, ktorý po skončení výkonu činnosti zamestnanca v pracovnom pomere na určitú dobu bol zaradený do evidencie uchádzačov o zamestnanie, ak v posledných štyroch rokoch pred zaradením do evidencie uchádzačov o zamestnanie bol poistený v nezamestnanosti z výkonu činnosti zamestnanca v pracovnom pomere na určitú dobu alebo bol dobrovoľne poistený v nezamestnanosti najmenej dva roky, t. j. 730 dní, a nebol povinne poistený v nezamestnanosti z iného výkonu činnosti zamestnanca (napr. nemal pracovný pomer na dobu neurčitú). Osobitná podmienka nároku na dávku v nezamestnanosti pre osoby zaradené do evidencie po skončení výkonu služby policajta alebo profesionálneho vojaka. Fyzická osoba, ktorá po skončení výkonu služby policajta alebo profesionálneho vojaka bola zaradená do evidencie uchádzačov o zamestnanie, nesplnila podmienky na vznik nároku na výsluhový príspevok a nesplnila podmienku trvania služobného pomeru na vznik nároku na výsluhový dôchodok alebo nesplnila podmienky nároku na invalidný výsluhový dôchodok podľa zákona o sociálnom zabezpečení policajtov a vojakov, a v posledných troch rokoch pred zaradením do evidencie uchádzačov o zamestnanie bola poistená v nezamestnanosti najmenej dva roky, t. j. 730 dní. Vaša otázka Zbaliť <<viac informácií... >>
Obdobia, ktoré sa považujú za obdobia poistenia v nezamestnanosti, obdobie dobrovoľného poistenia v nezamestnanosti
Za obdobie poistenia v nezamestnanosti sa považuje obdobie a) od vzniku po zánik povinného poistenia v nezamestnanosti (vznik prerušenia povinného poistenia v nezamestnanosti sa posudzuje rovnako ako zánik povinného poistenia v nezamestnanosti a skončenie prerušenia povinného poistenia v nezamestnanosti sa posudzuje rovnako ako vznik povinného poistenia v nezamestnanosti), povinné poistenie v nezamestnanosti zamestnanca sa preukazuje na tlačive Potvrdenie zamestnávateľa na účely nároku na dávku v nezamestnanosti (pdf), b) poistenia, resp. zamestnania alebo obdobie samostatnej zárobkovej činnosti nadobudnuté v členských štátoch Európskej únie, Európskeho hospodárskeho priestoru alebo Švajčiarskej konfederácie, ktoré sa preukazuje formulárom E 301 alebo prenosným dokumentom PD U1 vydaným príslušnou inštitúciou členského štátu, c) od vzniku po zánik dobrovoľného poistenia v nezamestnanosti; dobrovoľné poistenie zaniká aj odo dňa, v ktorom nie sú splnené podmienky dobrovoľne poistenej osoby v nezamestnanosti,
d) poistenia na výsluhový príspevok príslušníkov Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže, Hasičského a záchranného zboru, Horskej záchrannej služby, colníkov (ďalej len „policajt“), profesionálnych vojakov ozbrojených síl, vojakov mimoriadnej služby (ďalej len „profesionálny vojak“), ktorí boli zaradení do evidencie uchádzačov o zamestnanie, nesplnili podmienky na vznik nároku na výsluhový príspevok a nesplnili podmienku trvania služobného pomeru na vznik nároku na výsluhový dôchodok alebo nesplnili podmienky nároku na invalidný výsluhový dôchodok podľa osobitného predpisu (zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov, ďalej len „zákon o sociálnom zabezpečení policajtov a vojakov“), ktoré sa preukazuje tlačivom Potvrdenie o platení poistného na výsluhový príspevok na účely nároku na dávku v nezamestnanosti (pdf), e) prerušenia povinného poistenia v nezamestnanosti zamestnanca z dôvodu čerpania rodičovskej dovolenky podľa osobitného predpisu, ak nárok na dávku v nezamestnanosti vznikol po 31. januári 2010.
Poistenie v nezamestnanosti sa nevzťahuje na zamestnanca podľa osobitného predpisu (sudcovia, prokurátori), na obvineného vo väzbe a na odsúdeného vo výkone trestu odňatia slobody, fyzickú osobu, ktorej bol priznaný starobný dôchodok, predčasný starobný dôchodok alebo invalidný dôchodok z dôvodu poklesu schopnosti vykonávať zárobkovú činnosť o viac ako 70 % a fyzickú osobu, ktorá má priznaný invalidný dôchodok a dovŕšila dôchodkový vek.
Obdobie dobrovoľného poistenia v nezamestnanosti sa započítava na vznik nároku na dávku v nezamestnanosti len vtedy, ak za toto obdobie poistenec zaplatil poistné na poistenie v nezamestnanosti najneskôr v posledný deň splatnosti poistného na poistenie v nezamestnanosti. Poistné na poistenie v nezamestnanosti je splatné do ôsmeho dňa kalendárneho mesiaca nasledujúceho po kalendárnom mesiaci, za ktorý sa platí poistné.
Do obdobia poistenia v nezamestnanosti na nárok na dávku v nezamestnanosti sa nezapočítava obdobie poistenia v nezamestnanosti, ktoré bolo získané ku dňu vzniku predchádzajúceho nároku na dávku v nezamestnanosti.Vaša otázka Zbaliť <<viac informácií... >>
šesť mesiacov (ak nárok na dávku v nezamestnanosti vznikol splnením podmienky poistenia v nezamestnanosti najmenej 730 dní v posledných troch rokoch pred zaradením do evidencie uchádzačov o zamestnanie), štyri mesiace (ak nárok vznikol splnením podmienky poistenia v nezamestnanosti najmenej 730 dní v posledných štyroch rokoch pred zaradením do evidencie uchádzačov o zamestnanie).
Ak podmienky nároku nie sú splnené, vydá pobočka Sociálnej poisťovne rozhodnutie, ktorým sa nárok na dávku neprizná. Proti všetkým prvostupňovým rozhodnutiam je prípustný riadny opravný prostriedok (odvolanie).Vaša otázka Zbaliť <<viac informácií... >>
Akým spôsobom sa určuje výška dávky v nezamestnanosti, maximálna výška dávky v nezamestnanosti, ak je klient zaradený do evidencie uchádzačov o zamestnanie do 31.12.2012
Dávka v nezamestnanosti sa poskytuje za dni a jej výška je 50 % denného vymeriavacieho základu. 50 % x DVZ x počet dní v mesiaci Denný vymeriavací základ (DVZ) na určenie sumy dávky v nezamestnanosti je podiel súčtu vymeriavacích základov, z ktorých poistenec zaplatil poistné na poistenie v nezamestnanosti alebo poistné na výsluhový príspevok podľa zákona o sociálnom zabezpečení policajtov a vojakov dosiahnutých v rozhodujúcom období, a počtu dní rozhodujúceho obdobia. Rozhodujúce obdobie na zistenie denného vymeriavacieho základu je obdobie dvoch rokov predchádzajúcich dňu, v ktorom vznikol nárok na dávku v nezamestnanosti. Z rozhodujúceho obdobia na zistenie denného vymeriavacieho základu sa vylučujú obdobia, za ktoré poistenec nie je povinný platiť poistné na poistenie v nezamestnanosti podľa § 140 alebo poistné na výsluhové zabezpečenie podľa zákona o sociálnom zabezpečení policajtov a vojakov. Ak v rozhodujúcom období nie sú dva roky, za ktoré možno zistiť denný vymeriavací základ na určenie sumy dávky v nezamestnanosti, denný vymeriavací základ sa zistí z tohto kratšieho obdobia.
v období od 1. júla do 31. decembra kalendárneho roka všeobecný vymeriavací základ, ktorý platil v kalendárnom roku predchádzajúcom kalendárnemu roku, v ktorom vznikol nárok na dávku v nezamestnanosti. Výpočet maximálneho denného vymeriavacieho základu: Druhý polrok 2010 a prvý polrok 2011
DVZmax = 3 x VVZ/365
DVZmax = 3 x 8 934/365
DVZmax = 73,4302 eura Denný vymeriavací základ v druhom polroku roku 2010 a v prvom polroku 2011 je najviac vo výške 73,4302 eura. Maximálna suma dávky v mesiaci, ktorý má 31 dní, je teda 1138,20 eura a v mesiaci, ktorý má 30 dní, je 1 101,50 eura. Pri výpočte na druhý polrok 2010 a prvý polrok 2011 sa použil všeobecný vymeriavací základ za rok 2009. Druhý polrok 2011 a prvý polrok 2012
DVZmax = 3 x 9 228/365
DVZmax = 75,8466 eura Denný vymeriavací základ v druhom polroku roku 2011 a v prvom polroku 2012 je najviac vo výške 75,8466 eura. Maximálna suma dávky v mesiaci, ktorý má 31 dní, je teda 1 175,70 eura a v mesiaci, ktorý má 30 dní, je 1 137,70 eura. Pri výpočte na druhý polrok 2011 a prvý polrok 2012 sa použil všeobecný vymeriavací základ za rok 2010. Druhý polrok 2012 DVZmax = 3 x VVZ/365
DVZmax = 3 x 9 432/365
DVZmax = 77,5233 eura Denný vymeriavací základ v druhom polroku roku 2012 je najviac vo výške 77,5233 eura. Maximálna suma dávky v mesiaci, ktorý má 31 dní, je teda 1 201,70 eura a v mesiaci, ktorý má 30 dní, je 1 162,90 eura. Pri výpočte na druhý polrok 2012 sa použil všeobecný vymeriavací základ za rok 2011.
Ak poistenec nemal v rozhodujúcom období vymeriavací základ na platenie poistného na poistenie v nezamestnanosti, denný vymeriavací základ sa určuje z vymeriavacieho základu uvedeného v § 138 ods. 5. Vymeriavací základ podľa § 138 ods. 5 je mesačne najmenej vo výške 44,2 % jednej dvanástiny všeobecného vymeriavacieho základu za kalendárny rok, ktorý dva roky predchádza kalendárnemu roku, v ktorom sa platí poistné, a ktorý je platný ku dňu vzniku nároku na dávku v nezamestnanosti s určením pripadajúcim na jeden deň podľa počtu kalendárnych dní v mesiaci, v ktorom vznikol nárok na dávku v nezamestnanosti. Vymeriavací základ podľa § 138 ods. 5 sa zaokrúhľuje na štyri desatinné miesta nahor. Od 1. januára 2012 do 31. decembra 2012 suma denného vymeriavacieho základu určeného z vymeriavacieho základu podľa § 138 ods. 5 v mesiaci, ktorý má 31 dní, je 10,9642 eura a v mesiaci, ktorý má 30 dní, je 11,3297 eura. Ak v rozhodujúcom období je len obdobie poistenia v nezamestnanosti získané prerušením povinného poistenia v nezamestnanosti zamestnanca z dôvodu čerpania rodičovskej dovolenky, denný vymeriavací základ sa zisťuje z rozhodujúceho obdobia dvoch rokov predchádzajúcich začiatku prerušenia povinného poistenia v nezamestnanosti zamestnanca z dôvodu čerpania rodičovskej dovolenky. To platí aj pri opakovanom čerpaní rodičovskej dovolenky, ktorá bezprostredne nadväzuje na obdobie poistenia v nezamestnanosti zamestnanca počas poskytovania materského. Takto určený denný vymeriavací základ nesmie byť nižší ako denný vymeriavací základ podľa § 138 ods. 5. Ak v rozhodujúcom období je len obdobie poistenia v nezamestnanosti zamestnanca, za ktoré nemá vymeriavací základ, a obdobie poistenia v nezamestnanosti dobrovoľne poistenej osoby v nezamestnanosti, výška dávky v nezamestnanosti sa určí z vymeriavacieho základu dobrovoľne poistenej osoby v nezamestnanosti, ak získala najmenej 26 týždňov poistenia v nezamestnanosti ako osoba dobrovoľne poistená v nezamestnanosti; ak toto poistenie v nezamestnanosti trvalo menej ako 26 týždňov, výška dávky v nezamestnanosti sa určí podľa § 138 ods. 5. Vaša otázka Zbaliť <<viac informácií... >>
v období od 1. júla do 31. decembra kalendárneho roka všeobecný vymeriavací základ, ktorý platil v kalendárnom roku predchádzajúcom kalendárnemu roku, v ktorom vznikol nárok na dávku v nezamestnanosti. Výpočet maximálneho denného vymeriavacieho základu: Prvý polrok 2013 DVZmax = 2 x VVZ/365
DVZmax = 2 x 9 432/365
DVZmax = 51,6822 eura Denný vymeriavací základ v prvom polroku roku 2013 je najviac vo výške 51,6822 eura. Maximálna suma dávky v mesiaci, ktorý má 31 dní, je teda 801,10 eura a v mesiaci, ktorý má 30 dní, je 775,30 eura. Pri výpočte na prvý polrok 2013 sa použil všeobecný vymeriavací základ za rok 2011.
Ak poistenec nemal v rozhodujúcom období vymeriavací základ na platenie poistného na poistenie v nezamestnanosti, denný vymeriavací základ sa určuje z vymeriavacieho základu uvedeného v § 138 ods. 5. Vymeriavací základ podľa § 138 ods. 5 je mesačne najmenej vo výške 50 % jednej dvanástiny všeobecného vymeriavacieho základu za kalendárny rok, ktorý dva roky predchádza kalendárnemu roku, v ktorom sa platí poistné, a ktorý je platný ku dňu vzniku nároku na dávku v nezamestnanosti s určením pripadajúcim na jeden deň podľa počtu kalendárnych dní v mesiaci, v ktorom vznikol nárok na dávku v nezamestnanosti. Vymeriavací základ podľa § 138 ods. 5 sa zaokrúhľuje na štyri desatinné miesta nahor.
Od 1. januára 2012 do 31. decembra 2012 suma denného vymeriavacieho základu určeného z vymeriavacieho základu podľa § 138 ods. 5 v mesiaci, ktorý má 31 dní, je 10,9642 eura a v mesiaci, ktorý má 30 dní, je 11,3297 eura. Od 1. januára 2013 do 31. decembra 2013 suma denného vymeriavacieho základu určeného z vymeriavacieho základu podľa § 138 ods. 5 v mesiaci, ktorý má 31 dní, je 12,6775 eura a v mesiaci, ktorý má 30 dní, je 13,1000 eura.
Ak v rozhodujúcom období je len obdobie poistenia v nezamestnanosti získané prerušením povinného poistenia v nezamestnanosti zamestnanca z dôvodu čerpania rodičovskej dovolenky, denný vymeriavací základ sa zisťuje z rozhodujúceho obdobia dvoch rokov predchádzajúcich začiatku prerušenia povinného poistenia v nezamestnanosti zamestnanca z dôvodu čerpania rodičovskej dovolenky. To platí aj pri opakovanom čerpaní rodičovskej dovolenky, ktorá bezprostredne nadväzuje na obdobie poistenia v nezamestnanosti zamestnanca počas poskytovania materského. Takto určený denný vymeriavací základ nesmie byť nižší ako denný vymeriavací základ podľa § 138 ods. 5. Ak v rozhodujúcom období je len obdobie poistenia v nezamestnanosti zamestnanca, za ktoré nemá vymeriavací základ, a obdobie poistenia v nezamestnanosti dobrovoľne poistenej osoby v nezamestnanosti, výška dávky v nezamestnanosti sa určí z vymeriavacieho základu dobrovoľne poistenej osoby v nezamestnanosti, ak získala najmenej 26 týždňov poistenia v nezamestnanosti ako osoba dobrovoľne poistená v nezamestnanosti; ak toto poistenie v nezamestnanosti trvalo menej ako 26 týždňov, výška dávky v nezamestnanosti sa určí podľa § 138 ods. 5. Vaša otázka Zbaliť <<viac informácií... >>
Akým spôsobom sa dávka v nezamestnanosti vypláca
Dávka v nezamestnanosti sa vypláca mesačne pozadu v lehote určenej Sociálnou poisťovňou. Dávky sa poukazujú na účet príjemcu dávky v banke alebo v pobočke zahraničnej banky. Na žiadosť príjemcu dávky sa dávka vypláca v hotovosti (okresným okruhom alebo poštovým poukazom na výplatu). Na písomnú žiadosť poberateľa dávky sa dávka poukazuje na účet manžela (manželky) v banke alebo v pobočke zahraničnej banky, ak má v čase poberania dávky právo disponovať s finančnými prostriedkami na tomto účte a ak s týmto spôsobom poukazovania dávky manžel (manželka) súhlasí.
Za akých podmienok je možné poberať dávku, ktorá nebola vyplatená za celé podporné obdobie pri predchádzajúcej evidencii
Poistenec, ktorý bol vyradený z evidencie uchádzačov o zamestnanie počas poberania dávky v nezamestnanosti, má nárok na výplatu dávky v nezamestnanosti za zostávajúcu časť podporného obdobia, ak v období kratšom ako dva roky bol opätovne zaradený do evidencie uchádzačov o zamestnanie, t.j. odo dňa opätovného zaradenia do tejto evidencie, a to v sume, v akej mu bola vyplácaná predchádzajúca dávka v nezamestnanosti. To znamená, že ak od vyradenia osoby z evidencie uchádzačov neuplynuli dva roky a predchádzajúce podporné obdobie neuplynulo, pri opätovnom zaradení do evidencie osoba má nárok na výplatu dávky v predchádzajúcej výške len za zostávajúce podporné obdobie. Vaša otázka Zbaliť <<viac informácií... >>
Aké podmienky musia byť splnené, aby vznikol nárok na jednorazové vyplatenie Osoba má nárok na jednorazové vyplatenie 50 % dávky v nezamestnanosti za zostávajúcu časť podporného obdobia, ak obdobie poberania dávky v nezamestnanosti trvalo najmenej tri mesiace a ak o jej vyplatenie písomne požiada.
Žiadosť o vyplatenie 50 % dávky v nezamestnanosti (pdf) Vaša otázka Zbaliť <<viac informácií... >>
Kedy poistenec nemá nárok na výplatu dávky v nezamestnanostiPoistenec nemá nárok na výplatu dávky v nezamestnanosti za dni, počas ktorých má nárok na výplatu nemocenského, ošetrovného, materského a počas ktorých sa mu vypláca rodičovský príspevok.Vaša otázka Zbaliť <<viac informácií... >>
Nárok na dávku v nezamestnanosti zaniká vždy: dňom vyradenia z evidencie uchádzačov o zamestnanie, dňom priznania starobného dôchodku, predčasného starobného dôchodku alebo invalidného dôchodku z dôvodu poklesu schopnosti vykonávať zárobkovú činnosť o viac ako 70 %
uplynutím podporného obdobia v nezamestnanosti (šesť mesiacov, resp. štyri mesiace), dňom smrti fyzickej osoby, jednorazovým vyplatením 50 % dávky v nezamestnanosti za zostávajúcu časť podporného obdobia. Vaša otázka Zbaliť <<viac informácií... >>
Kedy je osoba povinná vrátiť vyplatenú dávku v nezamestnanosti, premlčanie práva na vrátenie vyplatenej dávky Príjemca dávky je povinný vrátiť dávku alebo jej časť odo dňa, od ktorého mu nepatrila alebo nepatrila v poskytovanej sume, ak nesplnil povinnosť uloženú zákonom o sociálnom poistení, prijímal dávku alebo jej časť, hoci vedel alebo musel z okolností predpokladať, že sa vyplatila neprávom alebo vo vyššej sume, ako mu patrila, alebo vedome inak spôsobil, že dávka alebo jej časť sa vyplatila neprávom alebo vo vyššej sume, ako mu patrila. Právo na vrátenie dávky v nezamestnanosti poskytnutej neprávom alebo v nesprávnej sume sa premlčí uplynutím troch rokov odo dňa, keď Sociálna poisťovňa túto skutočnosť zistila, najneskôr uplynutím desiatich rokov odo dňa, za ktorý sa dávka vyplatila. Tieto lehoty neplynú počas konania o opravnom prostriedku, počas výkonu rozhodnutia alebo ak sa na úhradu preplatku vykonávajú zrážky z dávky.Vaša otázka Zbaliť <<viac informácií... >>
Na koho prechádza nárok na dávku v nezamestnanosti, ak poberateľ dávky zomrie Ak fyzická osoba, ktorá splnila podmienky nároku na dávku, zomrela po uplatnení nároku na dávku a nároku na jej výplatu, prechádzajú nároky na sumy splatné ku dňu smrti tejto fyzickej osoby postupne na manžela (manželku), deti a rodičov.
Ak fyzická osoba, ktorá splnila podmienky nároku na dávku v nezamestnanosti, zomrela pred uplatnením nároku na tieto dávky, prechádzajú nároky na sumy dávky splatnej ku dňu smrti tejto fyzickej osoby postupne na manžela (manželku), deti a rodičov.
Ak sa dávka priznala pred smrťou fyzickej osoby, ktorá splnila podmienky nároku na dávku a nároku na jej výplatu, vyplatia sa splatné sumy, ktoré sa nevyplatili ku dňu smrti tejto fyzickej osoby, manželovi (manželke), deťom a rodičom.
Oznamovacia povinnosť Aké skutočnosti je poistenec a poberateľ dávky v nezamestnanosti povinný preukázať a v akej lehote
Poistenec a poberateľ dávky sú povinní preukázať skutočnosti rozhodujúce na vznik, trvanie, prerušenie a na zánik sociálneho poistenia. Poistenec je povinný príslušnej pobočke Sociálnej poisťovne preukázať skutočnosti rozhodujúce na vznik nároku na dávku, trvanie nároku na dávku, zánik nároku na dávku, nároku na jej výplatu a jej sumu. Príjemca dávky je povinný do ôsmich dní oznámiť príslušnej pobočke Sociálnej poisťovne zmenu v skutočnostiach rozhodujúcich na trvanie nároku na dávku, zánik nároku na dávku, nároku na jej výplatu a jej sumu. Ak bol poistenec alebo príjemca dávky písomne vyzvaný pobočkou Sociálnej poisťovne, aby preukázal tieto skutočnosti, je povinný výzve vyhovieť v lehote do ôsmich dní odo dňa doručenia výzvy, ak pobočka Sociálnej poisťovne neurčila inú lehotu.
Poistenec a príjemca dávky sú povinní príslušnej pobočke Sociálnej poisťovne do ôsmich dní písomne oznámiť zmenu mena a priezviska a príjemca dávky aj zmenu adresy, na ktorej sa zdržiava. Vaša otázka Zbaliť <<viac informácií... >>
Právna úprava dávky v nezamestnanosti účinná do 31. decembra 2008 (rtf)Právna úprava dávky v nezamestnanosti účinná do 31. augusta 2010 (rtf) Právna úprava dávky v nezamestnanosti účinná do 31. decembra 2010 (rtf) Meno:

References: § 3
 § 140
 § 138
 § 138
 § 138
 § 138
 § 138
 § 138
 § 138
 § 138
 § 138
 § 138
 § 138
 § 138
 § 138